پەیامنێر ئاژانس شەفەق نیوز وت: بۆرسەی کیفاح لە بەغداد پایتەخت، ئیوارەی ئمڕوو، لەبان نرخ ١٧١٢٥٠ دینار عراقی وەرانوەر ١٠٠ دۆلار ئەمریکی دەری لەیاد.
شەوەکی ئمڕوو، نرخ ١٠٠ دۆلار ئەمریکی رەسیە ١٧٠٠٠٠ دینار عراقی.
پەیامنێر ئاژانسمان وتیش: نرخ فرووشتن و سەنین لە دوکانەیل ناوخوەیی بەغداد بەرزەو بوی، ک نرخ فرووشتن ١٠٠ دۆلار ئەمریکی رەسیە ١٧٢٥٠٠ دینار عراقی، و نرخ سەنینی رەسیە ١٧٠٠٠٠ دینار عراقی.
لە هەولێر پایتەخت هەرێم کوردستان، نرخ دۆلار هەمیش وەگەرد بەسیان بۆرسە بەرزەو بوی، ک نرخ فرووشتن ١٠٠ دۆلار ئەمریکی رەسیە ١٧١٧٥٠ دینار عراقی، و نرخ سەنینی رەسیە ١٧١٥٠٠ دینار عراقی.
